Wɔatwerɛ nsɛm wei ɛwɔ Asante kasa mu Ernestina Naadu Mills(née Botchway) yɛ ɛnkane ɔmanpanin yere a ɔdikan wɔ Ghana ɛna ɔsane yɛ Ghana ɔkyerɛkyerɛfoɔ. Na ɔyɛ ɛnkane Ghana manpanin John Atta Mills yere(Kitawonsa bosome da a ɛtɔ so aduonu baako wɔ afe apem ahankron ne aduanan nan dekɔ Kitawonsa bosome da a ɛtɔ so aduonu nan wɔ mfeɛ mpem mmienu ne du mmienu mu),ɛna Health Legend Foundation bɔɔ no abaso maa no gyee Humanitarian abasobɔdeɛ. Ɔsane bɛyɛɛ Ghana manpanin yere a ɔtɔ so mmienu firi afe apem ahankron ne aduokron nsia dekɔ si mfeɛ mpem mmienu ne baako(1996-2001). Ɔkyerɛɛ adeɛ bɛyɛ mfeɛ aduasa mmiɛnsa, a ɔkyerɛɛ adeɛ wɔ Aburi Girls' ntoasoɔ sukuu, Achimota sukuu ne Holy Trinity Cathedral ntoasoɔ sukuu. Ghana ne aman foforɔ ahyɛ no animuonyam wɔ mmoa a ɔde ma mmɔfra nnwomasua. Wɔwoo Ernestina Naadu Botchway wɔ Nkran, a n'awofoɔ ne Cornelius Tete Botchway, a ɔyɛ kookoo krahyenii ne Madam Alberta Abetso Abbey, wɔn mmienu nyinaa firi Prampram kuro a ɛwɔ Nkran punpuni mantam.